Line Østvold

Line Lunde Østvold (født 7. november 1978, død 19. september 2004 i Santiago i Chile) var en norsk snøbrettstjerne. Hun var datter av Nina Lunde Østvold og Dag Bjørn Østvold.

Hun var fra Haugsbygd på Ringerike, like utenfor Hønefoss. Hun bodde sammen med sin forlovede Thomas Munkelien i Oslo. Line var en av verdens beste utøvere av snowboardcross. Hun ble verdensmester i 2002.

Line Østvold, som studerte idrettsadministrasjon ved Norges idrettshøgskole i Oslo, la egentlig opp i 2002, etter at hun brakk kragebenet i en konkurranse. Men hun bestemte seg for å gjøre «comeback» da snowboardcross ble OL-gren.

Hun døde av hodeskadene hun pådro seg under en treningsulykke i Chile, etter et fall.

Referanser

Eksterne lenker 
 

Norske snøbrettkjørere
Norske deltagere i X Games
Sport i Ringerike
Personer fra Ringerike kommune
Fødsler i 1978
Dødsfall i 2004
Dødsfall som følge av idrettsulykker